Ňuňo - Fulmeková, Denisa slovenská autorka 11. mája 1967; Guttierezová, Hedviga (Slovart s.r.o. Bratislava, 2019)
Ňuňo dostane svoje meno po futbalistovi a stane sa to úplnou náhodou. V trochu bláznivej rodinke Inge a Jožka Milých sa veci často zvrtnú nečakaným smerom a s príchodom neposedného psíka sa dvojica ocitá takmer v roli rodičov. O Ňuňa sa totiž treba nielen postarať, ale ho aj ochrániť pred rôznymi nástrahami. Napríklad sa stretne zoči-voči s diviakom i medveďom, ale nájde tiež strateného papagája, blysne sa v televíznej relácii či dostane psie vysvedčenie. No najťažšia skúška ho ešte len čaká, a to, keď sa manželom narodí bábätko. Ňuňo zrazu stratí prím v rodine a svojím správaním dokonca vyvoláva roztrpčenie. Napokon sa však ukáže, že Ňuňo prijal do rodinnej svorky veľkodušne aj malého Samka. Ako to celé bolo, sa dozviete zo zábavnej knižky Denisy Fulmekovej. Autorka doposiaľ vydala pätnásť kníh pre dospelých a Ňuňo je jej prvou publikáciou pre deti.
Keywords: slovenská literatúra; literatúra pre deti; príbehy o zvieratkách; pes; príbehy zo života; prvé čítanie; veľké písmená; pre čitateľov od 6 rokov